ग्वालियर। सड़क पर गैस पाइप लाइन डालने के लिए खोदे गए गड्ढे को लापरवाही से खुला छोड़ा गया। जिसमें शनिवार रात 12 बजे एक सांड गिर गया। सांड के गिरने के बाद जब शोर हुआ तो आसपास के लोग एकत्रित हो गए। घटना की सूचना पुलिस को दी गई। पुलिस मौके पर पहुंची और लौट आई। लेकिन सांड को निकालने का कोई उपाय किसी के पास नहीं था। नगर निगम को सूचना दी गई, लेकिन किसी ने सुनवाई नहीं की। 3 से 4 घंटे तड़पने के बाद सांड की मौत हो गई। इस मामले में क्षेत्रवासियों की शिकायत पर पुलिस ने अवंतिका गैस लिमिटेड के कर्मचारी पर लापरवाही का मामला दर्ज कर लिया है।